
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κατάρτιση Οργανισμού Εσωτερικής Υπηρεσίας (Ο.Ε.Υ.) 
του Συμβουλίου Περιοχής της 4ης Εδαφικής Περιφέ¬ 
ρειας του Νομού Καρδίτσας .. 1 

Καθορισμός ναύλων επιβατών για την τοπική δρομολο- 

γιακή γραμμή Αλεξ/πολης - Σαμοθράκης. 2 

Διάλυση του αναπτυξιακού συνδέσμου Δήμου Σοφάδων 

και πέριξ Κοινοτήτων Ν. Καρδίτσας . 3 

Προσαύξηση ναύλου οχημάτων της τοπικής γραμμής Χίου 

- Οινουσσών . 4 

Κατάργηση Νομικού Προσώπου με την επωνυμία «Σχολική 
Επιτροπή Δημοτικού Σχολείου και Νηπιαγωγείου Λα- 

γκάδας» Ν. Χίου . 5 

Κατάργηση Νομικού Προσώπου με την επωνυμία «Σχολική 
Επιτροπή Δημοτικού Σχολείου Συκιάδας» Ν. Χίου ... 6 
Σύσταση Νομικσύ Προσώπου στην Κοινότητα Λαγκάδα με 
την επωνυμία «Σχολική Επιτροπή εξαθέσιου Δημοτικού 
Σχολείου Λαγκάδας - Συκιάδας και Νηπιαγωγείων Λα- 
γκάδας Συκιάδας» Ν. Χίου . 7 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 8886 (1) 


Κατάρτιση Οργανισμού Εσωτερικής Υπηρεσίας (Ο.Ε.Υ.) του 
Συμβουλίου Περιοχής της 4ης Εδαφικής Περιφέρειας του 
Νομού Καρδίτσας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του άρθρου 12 του Ν. 1188/81 σχετικά με 
την κατάρτιση των Οργανισμών Εσωτερικής Υπηρεσίας των 
Οργανισμών Τοπικής Αυτοδιοίκησης. 

2. Τις διατάξεις του άρθρου 214 του Δημοτικού & Κοινοτι¬ 
κού Κώδικα (Π. Δ/γμα 410/95) σχετικά με τη σύσταση & λει¬ 
τουργία των Συμβουλίων Περιοχής. 

3. Τις διατάξεις του Π. Δ/τος 146/95 σχετικά με την εδα¬ 
φική περιφέρεια, έδρα και ονομασία των Συμβουλίων Περιο¬ 
χής Νομού Καρδίτσας. 

4. Τις διατάξεις του άρθρου 29Α του Ν. 1558/85 σχετικά με 
τον έλεγχο δαπανών που προκαλούν οι κανονιστικές διοικητι¬ 
κές πράξεις. 

5. Τις διατάξεις του άρθρου 34 του Ν. 2190/94. 

6. Τις διατάξεις του Ν. 2218/94 σχετικά με την ίδρυση της 


Νομαρχιακής Αυτοδιοίκησης. 

7. Τις διατάξεις του άρθρου 8 του Ν. 2307/95. 

8. Τις διατάξεις του Π. Δ/τος 37α/87 & του Π. Δ/τος 22/90. 

9. Την αριθμ. 31943/12.7.95 εγκύκλιο του Υπουργείου 
Εσωτερικών. 

10. Την αριθμ. 4/28.12.95 απόφαση του Διοικητικού Συμ¬ 
βουλίου του Συμβουλίου Περιοχής της 4ης Εδαφικής Περιφέ¬ 
ρειας Νομού Καρδίτσας με την οποία καταρτίζεται ο Οργανι¬ 
σμός Εσωτερικής Υπηρεσίας του Συμβουλίου Περιοχής. 

11. Τήν αριθμ. 2/15/28.5.96 σύμφωνη γνώμη του Υπηρε¬ 
σιακού Συμβουλίου Προσωπικού ΟΤΑ Νομού Καρδίτσας, 
αποφασίζουμε: 

Εγκρίνουμε την αριθμ. 4/95 απόφαση του Διοικητικού Συμ¬ 
βουλίου του Συμβουλίου Περιοχής της 4ης Εδαφικής Περιφέ¬ 
ρειας Νομού Καρδίτσας με την οποία καταρτίζεται ο Οργανι¬ 
σμός Εσωτερικής Υπηρεσίας, όπως παρακάτω: 

Συστήνεται Υπηρεσία με τον τίτλο: «Υπηρεσία Συμβουλίου 
Περιοχής 4ης εδαφικής περιφέρειας Νομού Καρδίτσας» επι¬ 
πέδου Διεϋθυνοης και με χωρική αρμοδιότητα την περιφέρεια 
του οικείου Συμβουλίου Περιοχής. 

Η Δ/νση αποτελείται από τα παρακάτω τμήματα ή και Γρα¬ 
φεία με τις αντίστοιχες αρμοδιότητες. 

1. Τμήμα Διοικητικού - Οικονομικού και παροχής Υπηρε¬ 
σιών προς τους πολίτες. 

2. Τμήμα Σχεδιασμού - Προγραμματισμού και Τεχνικής 
Υποστήριξης. 

Αναλυτικότερα: 

1. Τμήμα Διοικητικού - Οικονομικού και παροχής Υπηρε¬ 
σιών προς τους πολίτες. 

Στην αρμοδιότητα του τμήματος ανήκουν τα αφορώντα στο 
προσωπικό, στη Γραμματειακή υποστήριξη του Σ.Π. και στα 
οικονομικά του Σ.Π. καθώς και κάθε δραστηριότητας (παροχή 
υπηρεσίας) και μέσω της ανάθεση αρμοδιοτήτων από τους 
ΟΤΑ μέλη, που αποβλέπει στην αναβάθμιση της ποιότητας 
της ζωής των κατοίκων. 

Αναλυτικότερα: 

α. Διεξάγει την προσωπική αλληλογραφία του Προέδρου 
του Σ.Π. και τηρεί το Αρχείο αυτής. 

β. Τηρεί ιδιαίτερο Πρωτόκολλο εισερχομένων και εξερχο- 
μένων εγγράφων, τα οποία διεκπεραιώνει στις αρμόδιες υπη¬ 
ρεσίες. 

γ. Προγραμματίζει τις ώρες και ημέρες που ο Πρόεδρος 
μπορεί να δέχεται διάφορες Επιτροπές, Συλλόγους και Πολί¬ 
τες. 

δ. Τηρεί Ημερολόγιο των προσωπικών επαφών του Προέ¬ 
δρου εντός και εκτός Σ.Π. 

ε. Παραλαμβάνει από τους υπηρεσιακούς παράγοντες τους 

φακέλους των εγγράφων που πρέπει να υπογραφούν από τον 
Πρόεδρο. 

στ. Παρακολουθεί όλη την δραστηριότητα του Σ.Π. 
ζ. Αναλαμβάνει τη συγγραφή των κειμένων και των επιστο¬ 
λών του Προέδρου. 

η. Αναλαμβάνει τη δακτυλογράφηση και διεκπεραίωση της 
αλληλογραφίας των Υπηρεσιών του Σ.Π. 

θ. Φροντίζει για τη δημοσίευση των διακηρύξεων και των 
ανακοινώσεων των Υπηρεσιών τσυ Σ.Π. 

1 . Παραλαμβάνει τον ημερήσιο και περιοδικό τύπο, καθώς 
και όλα τα έντυπα που αποστέλλονται στο Σ.Π. 
ια. Επιμελείται της καθημερινής αποδελτίωσης του Τύπου. 
ιβ. Είναι υπεύθυνο για την εφαρμογή όλων των νόμων και 
διαταγμάτων που αφορούν στο πάσης φύσεως προσωπικό 
του ΣΠ και ασκεί τις αρμοδιότητες που απορρέουν από τον 
κωδικό κατάστασης Δημοτικών και Κοινοτικών Υπαλλήλων 
(Ν. 1188/81). 

ιγ. Τηρεί Μητρώο, ευρετήριο και τους ατομικούς φακέλ- 
λους του μόνιμου και με σχέση εργασίας Ι.Δ. προσωπικού. 

ιδ. Συντάσσει και θεωρεί τα πάσης φύσεως μισθοδοτικά 
στοιχεία όλου του προσωπικού και τα προωθεί αρμοδίως για 
τη σύνταξη των μισθοδοτικών καταστάσεων, 
ιε. Εφαρμόζει το Πειθαρχικό Δίκαιο, 
ιστ. Καταρτίζει τις ονομαστικές καταστάσεις των μονίμων 
υπαλλήλων του Σ.Π. κατά κλάδο και βαθμό, όπως ορίζουν οι 
σχετικές διατάξεις και συντάσσει τα σχέδια Οργανισμού Εσω¬ 
τερικής Υπηρεσίας. 

ιζ. Εκδίδει τα πιστοποιητικά και τις βεβαιώσεις του προσω¬ 
πικού για την υπηρεσιακή του κατάσταση. 

ιη. Διεκπεραιώνει κάθε υπόθεση που έχει σχέση με τη χο¬ 
ρήγηση της σύνταξης και των παροχών στο οικείο Ταμείο 
Ασφάλισης των υπαλλήλων του Σ.Π. που φεύγουν από την 
Υπηρεσία, καθώς και την αναγνώριση και εξαγορά της προϋ¬ 
πηρεσίας τους, όπως και κάθε υπόθεση που έχει σχέση με τη 
συνταξιοδότηση του Ι.Δ. προσωπικού και την καταβολή της 
προβλεπόμενης από το Νόμο αποζημίωσης. 

ιθ. Ελέγχει και παρακολουθεί τα αφορώντα στην τήρηση 
του κανονικού ωραρίου εργασίας. 

ικ. Εκδίδει ή κοινοποιεί εγκυκλίους που αφορούν στην υπη¬ 
ρεσιακή κατάσταση του προσωπικού και το ενημερώνει για τα 
προγράμματα επιμόρφωοής του. 

κ. Φροντίζει για την ορθολογική κατανομή του προσωπικού 
ώστε να λειτουργούν εύρυθμα οι Υπηρεσίες. 

κα. Εισηγείται στον Πρόεδρο για τη συγκρότηση των ανα¬ 
γκαίων επιτροπών και ομάδων εργασίας. 

κβ. Εισηγείται στον πρόεδρο για τα προσωπικά αιτήματα 
των υπαλλήλων. 

κγ. Παρακολουθεί τη μισθοδοτική κατάσταση όλων των ερ¬ 
γαζομένων στο Σ.Π. και εκδίδει τις σχετικές βεβαιώσεις και 
πιστοποιητικά όποτε ζητούνται. 

κδ. Τηρεί βοηθητικούς φακέλλους και βιβλία που κατά την 
κρίση του προϊσταμένου είναι αναγκαία για την εύρυθμη λει¬ 
τουργία του Τμήματος. 

κε. Καταρτίζει σε συνεργασία με τις αρμόδιες υπηρεσίες 
του Σ.Π. τον Προϋπολογισμό Εσόδων - Εξόδων και τον υπο¬ 
βάλλει έγκαιρα αρμοδίως. 

κστ. Παρακολουθεί την πορεία εκτέλεσης του προϋπολογι¬ 
σμού Εσόδων - Εξόδων, εισηγείται την αναμόρφωσή του, την 
εγγραφή νέων εσόδων και τη χορήγηση συμπληρωματικών πι¬ 
στώσεων. 

κζ. Συγκεντρώνει και εντάσσει στο Μηχανογραφικό σύ¬ 
στημα όλα τα στοιχεία του Προϋπολογισμού. 

κη. Παρακολουθεί την πορεία των εξόδων και ενημερώνει 
εγκαίρως τις αρμόδιες υπηρεσίες για τη σύνταξη εκθέσεων 
δαπανών, όταν οι εγκεκριμένες απορροφώνται. 


κθ. Τηρεί αρχείο ετήσιων απολογισμών Εσόδων - Εξόδων 
του Σ.Π. σύμφωνα με τα απολογιστικά στοιχεία που συντάσ¬ 
σει το Ταμείο. 

λ. Προγραμματίζει και παρακολουθεί την πορεία των Εσό¬ 
δων - Εξόδων του προϋπολογισμού και εισηγείται τη σωστή 
κατανομή των πιστώσεων και την απορρόφηση των δαπανών 
για την εκτέλεση έργων, πρσμηθειών καθώς και την κίνηση 
του χρέους και της περιουσίας γενικά. 

λα. Συγκεντρώνει στατιστικά στοιχεία που αναφέρονται γε¬ 
νικά στα οικονομικά ζητήματα που αφορούν στο Σ.Π. και είναι 
χρήσιμα για τις προβλέψεις του προϋπολογισμού. 

λβ. Παρακολουθεί τα εγκεκριμένα δάνεια του Σ.Π. και τηρεί 
πίνακες ετήσιων τοκοχρεωλυτικών δόσεων για κάθε περί¬ 
πτωση ενημερώνοντας πάντοτε το Ταμείο του Σ.Π. 

λγ. Εισηγείται την αναμόρφωση του προϋπολογισμού με 
την εγγραφή νέων εσόδων και τη χορήγηση συμπληρωματι¬ 
κών και εκτάκτων πιστώσεων. 

λδ. Επιμελείται της ασφάλισης των κινητών και ακινήτων 
του Σ.Π. 

λε. Φροντίζει για την υπογραφή των χρηματικών ενταλμά¬ 
των από τον πρόεδρο, την καταχώρισή τους στο μηχανογρα¬ 
φικό σύστημα και την αρχειοθέτηση των ΧΕΠ με τα δικαιολο- 
γητικά τους. 

λστ. Συσχετίζει κάθε δαπάνη με τυχόν προηγούμενη όμοια 
και παρακολουθεί την ύπαρξη σχετικής πίστωσης για τη δυνα¬ 
τότητα έκδοσης ΧΕΠ. 

λζ. Ασχολείται με την προμήθεια πάσης φύσης υλικού, 
εκτός του υλικού των έργων, που είναι απαραίτητο για τις 
υπηρεσίες του Σ. Π. και προοπαθεί να επιτυγχάνει τη συφερό- 
τερη τιμή με την παρακολούθηση των τιμών της αγοράς, χω¬ 
ρίς να παραγνωρίζει την ποιότητά του προς προμήθεια υλι¬ 
κού. 

λη. Μεριμνά για την έκδοση των σχετικών εντολών προμη¬ 
θειών, τη σύνταξη των πρωτοκόλλων παραλαβής του πάσης 
φύσης υλικού των έργων και την υπογραφή τους από τις αντί¬ 
στοιχες Επιτροπές παραλαβής, τη φύλαξη του υλικού στην 
αποθήκη του Σ.Π. και την καταχώρησή του στα οικεία βιβλία 
αποθήκης. 

λθ. Διαχειρίζεται και παρακολουθεί τη διακίνηση των δια¬ 
φόρων ειδών και τηρεί ανάλογο βιβλίο. 

μ. Εισηγείται την εκποίηση ή την καταστροφή του άχρη¬ 
στου ή παλαιού υλικού και τη διαγραφή του από αντίστοιχα βι¬ 
βλία. 

μα. Διενεργεί κάθε πράξη σχετική με τη διαχείριση του υλι¬ 
κού, τη φύλαξή του στις αποθήκες και τη διάθεσή του βάσει 
διατακτικών της αρμόδιας υπηρεσίας. 

μβ. Μεριμνά για την έγκαιρη ανανέωση των υλικών που 
πρόκειται να εξαντληθούν. 

μγ. Διαβιβάζει στο Γενικό Χημείο του Κράτους για έλεγχο 
και αξιολόγηση τα είδη για τα οποία υπάρχουν ειδικοί όροι στις 
σχετικές συμβάσεις. 

μδ. Διεξάγει δημοπρασίες ή πρόχειρους διαγωνισμούς, με¬ 
ριμνά για τη δημοσίευση στον ημερήσιο τύπο των όρων διακή¬ 
ρυξης με καθορισμό της ημερομηνίας διεξαγωγής της δημο¬ 
πρασίας. 

με. Συντάσσει συμβάσεις με τους προμηθευτές, μεριμνά 
για την κοινοποίησή τους στους αρμόδιους και παρακολουθεί 
την τήρηση των όρων των συμβάσεων για την παράδοση των 
υλικών μέσα στις οριζόμενες προθεσμίες και την επιβολή ποι¬ 
νικής ρήτρας σε περίπτωση εκπροθέσμων παραδόσεων όπως 
καθορίζεται στις συμβάσεις ή τις διακηρύξεις. 

μστ. Παραλαμβάνει τις εγγυητικές επιστολές από τους 
προμηθευτές και μεριμνά για την επανάληψη δημοπραοίας 
όταν η πρώτη αποβεί άκαρπος, 
μζ. Ελέγχει τους χρηματικούς τίτλους που διαβιβάζονται 

στο Ταμείο από τις αρμόδιες υπηρεσίες και εκδίδει τα απο¬ 
δεικτικά παραλαβής εισπρακτέων εσόδων. 

μη. Ενεργεί πριν από κάθε χρηματική κατάθεση εκ μέρους 
των εισπρακτόρων, έλεγχο των διπλοτύπων εισπράξεων, πα- 
ραλαμβάνει τις εισπράξεις κ.λπ. 

μθ. Εκδίδει τα γραμμάτια εισπράξεως των διαφόρων εσό¬ 
δων. 

V. Εκκαθαρίζει τις οφειλές των δημοτών και εισηγείται 
όποτε απαιτείται τη λήψη αναγκαστικών μέτρων εισπράξεως 
κατά των οφειλετών. 

να. Επιμελείται την αναγκαστική είσπραξή των οφειλών και 
τηρεί τα από το νόμο προβλεπόμενα βιβλία καταχωρήσεως 
κατασχέσεων κ.λπ. 

νβ. Μεριμνά για την απόδοση των υπέρ τρίτων κρατήσεων 
και τηρεί όλα τα απαραίτητα για το σκοπό αυτό βιβλία. 

νγ. Τηρεί όλα τα από το νόμο προβλεπόμενα λογιστικά βι¬ 
βλία εσόδων κ.λπ. 

νδ. Ενεργεί τον έλεγχο των εκδοθέντων και διαβιβασθέ- 
ντων στο Ταμείο ενταλμάτων και βάσει αυτών, προέρχεται 
στην πληρωμή των δικαιούχων σύμφωνα με τις οικείες διατά¬ 
ξεις περί λογιστικού των Δήμων και των Κοινοτήτων. 

νε. Τηρεί τα προβλεπόμενα από το νόμο λογιστικά βιβλία 
εξόδων, καταρτίζει τους μηνιαίους και ετήσιους λογαρια¬ 
σμούς της διαχειρίσεως εξόδων, συντάσσει τους στατιστι¬ 
κούς πίνακες που υποβάλλονται στις Δημόσιες Υπηρεσίες, 
συγκεντρώνει τα στοιχεία που απαιτούνται για τον ετήσιο 
απολογισμό εξόδων και καταρτίζει τον απολογισμό αυτό. 

νστ. Επιμελείται της είσπραξης των βεβαιωμένων με ειδι¬ 
κούς χρηματικούς καταλόγους εσόδων. 

νζ. Επιμελείται την κοινοποίηση των ατομικών ή γενικών ή 
ειδικών προσκλήσεων προς τους οφειλέτες. 

νη. Ενεργεί την πίστωση των πληρωσάντων οφειλετών 
στους οικείους χρηματικούς καταλόγους και βεβαιώνει την 
ενέργεια αυτή στον καθένα από τα οικεία αποσπάσματα των 
καταλόγων. 

νθ. Έχει την ευθύνη για την όλη λειτουργία της μηχανογρά¬ 
φησης και μηχανοργάνωσης των Υπηρεσιών του Σ.Π. και επι¬ 
βλέπει τη σωστή και αποτελεσματική λειτουργία των εγκατε¬ 
στημένων υπολογιστών στις υπηρεσίες αυτές. 

ξ. Παρακολουθεί, μελετά και αναλύει τα στατιστικά στοι¬ 
χεία των υπηρεσιών του Σ.Π. αλλά όσων άλλων προέρχονται 
από διάφορες πηγές πληροφόρησης με αποκλειστική εντολή 
του Προέδρου. 

ξα. Παρέχει πληροφορίες, πίνακες και ότι άλλο στατιστικό 
στοιχείο ήθελε ζήτήθεί από τις υπηρεσίες του Σ.Π. και μόνο 
για τις δικές τους ανάγκες. 

ξβ. Παρέχει υπηρεσίες που αφορούν στην αστική και δημο¬ 
τική κατάσταση των πολιτών, 
ξγ. Παρέχει υπηρεσίες που αφορούν στην καθαριότητα, 
ξδ. Παρέχει υπηρεσίες που αφορούν στη μεταφορά μαθη¬ 
τών με σχολικά λεωφορεία. 

ξε. Παρέχει υπηρεσίες που αφορούν στη διοργάνωση πολι¬ 
τιστικών εκδηλώσεων κ.λπ. 

ξστ. Παρέχει υπηρεσίες που αφορούν στη χορήγηση 
αδειών λειτουργίας καταστημάτων κ.λπ. 

ξζ. Ακόμα ενημερώνει τους πολίτες για τα δικαιώματά τους 
και τις ενέργειες που απαιτούνται για τη διεκπεραίωση των 
υποθέσεών τους και τους εφοδιάζει με τα απαραίτητα πληρο¬ 
φοριακά στοιχεία και τα διαθέσιμα έντυπα που έχουν θέσει 
στη διάθεσή τους οι Δήμόσιες Υπήρεσίες και οι ΟΤΑ μέλη 
του. 

ξη. Κατευθύνει τους πολίτες στη διεκπεραίωση των υποθέ¬ 
σεών τους και τους συμβουλεύει για την καλύτερη αντιμετώ¬ 
πιση των προβλημάτων τους. 

ξθ. Κατευθύνει και οργανώνει την επικοινωνία των πολιτών 


με τις Υπηρεσίες του Σ.Π. 

ο. Δέχεται υποδείξεις και προτάσεις για αλλαγές, που συμ¬ 
βάλλουν στη βελτίωση της λειτουργίας του Σ.Π. και τη λήψη 
μέτρων που τους αφορά στα πλαίσια της γενικότερης προ¬ 
σπάθειας σχεδιασμού για την ανάπτυξη. 

2. Τμήμα Σχεδιασμού - Προγραμματισμού και Τεχνικής 
Υποστήριξης. 

Αρμοδιότητες του Τμήματος είναι η εκπόνηση σχεδίων 
προγραμμάτων και έργων για την κοινωνική και πολιτιστική 
ανάπτυξη της περιοχής καθώς και ή μελέτή, εκτέλεση και συ¬ 
ντήρηση έργων τοπικού επιπέδου. 

Ειδικότερα στις αρμοδιότητες του ανήκουν: 
α. Η συγκέντρωση, επεξεργασία και τήρηση στατιστικών 
στοιχείων για την οικονομική, κοινωνική και πολιτιστική κατά¬ 
σταση στην περιοχή. 

β. Η παρακολούθηση των προγραμμάτων που αφορούν 
στην κοινωνική και πολιτιστική ανάπτυξη και βελτίωση της 
πσιότητας ζωής. 

γ. Η διατύπωση προτάσεων για την κατάρτιση των μεσοχρό- 
νιων νομαρχιακών αναπτυξιακών προγραμμάτων. 

δ. Η κατάρτιση των μεσοχρόνιων και ετήσιων τοπικών ανα¬ 
πτυξιακών προγραμμάτων της περιοχής. 

ε. Η διαχείρισή των χρηματοδοτήσεων από το πρόγραμμα 
Δημοσίων Επενδύσεων και από τσυς πόρους των προγραμμά¬ 
των της Ευρωπαϊκής Ένωσης που αφορούν στην περιοχή. 

στ. Η αξιοποίήση των πλουτοπαραγωγικών πόρων διακσινο- 
τικής ή διαδημοτικής σημασίας. 

ζ. Η υλοποίηση του πολεοδομικού σχεδιασμού στα πλαίσια 
των εγκεκριμένων ζωνών Οικιστικσύ Ελέγχου (Ζ.Ο.Ε.) ή των 
Ειδικών Χωροταξιακών Μελετών και τήρηση των δεδομένων 
του Κτηματολογίου της περιοχής τους όπως αυτά προκύ¬ 
πτουν από το συνολικό σχεδίασμά και την ολοκληρωμένη δια¬ 
χείριση του Εθνικού Κτηματολογίου. 

η. Η μέριμνα για την εκτέλεση και λειτουργία διακοινοτικών 
και διαδημοτικών έργων τεχνικής υποδομής και κοινωνικού 
εξοπλισμού. 

θ. Η μέριμνα για την προστασία του περιβάλλοντος σε θέ¬ 
ματα διακοινοτικής διαδημοτικής σημασίας. 

ι. Κάθε άλλη σχετική αρμοδιότητα που ήθελε ανατεθεί από 
τους Ο.Τ.Α. μέλη του Σ.Π. 

Το τμήμα αυτό μπορεί να στελεχωθεί από υπαλλήλους δια¬ 
φόρων ειδικοτήτων με τους τρόπους που ήδη έχουν περιγρά¬ 
φει ανωτέρω. 

Γ ενικά καθήκοντα υπαλλήλων, 
α. Προϊστάμενος Διευθύνσεως 

ΠροΤσταται των Τμήμάτων και Γραφείων που υπάγονται 
στην αρμοδιότητά του. 

Παρακολουθεί, εποπτεύει και ελέγχει την παρουσία, την 
πειθαρχία, την υπηρεσιακή απόδοση και επίδοση όλων των 
υπαλλήλων της Διεύθυνσής του, την τήρηση των νόμων, δια¬ 
ταγμάτων, αποφάσεων κ.λπ., που αφορούν στο Σ.Π. και τους 
καθοδηγεί κατά την εκτέλεση των υπηρεσιακών τους καθη¬ 
κόντων. 

Κατανέμει την εργασία στους υπαλλήλους της Διεύθυνσης 
ανάλογα με τις συνολικές ανάγκες των Τμημάτων και με τη 
συνεργασία των Προϊσταμένων. 

Μπορεί να απασχολεί οποιονδήποτε από το προσωπικό της 
Υπηρεσίας του για την εκτέλεση κάθε άλλης εργασίας ανά¬ 
λογα με τις ανάγκες που παρουσιάζονται σε κάθε Τμήμα. 

Ενημερώνεται για όλη την εισερχόμενη και εξερχόμενη αλ¬ 
ληλογραφία που αφορά στη Διεύθυνση, χαρακτηρίζει και κα¬ 
τανέμει αυτή σύμφωνα με τις αρμοδιότητες των τμημάτων ή 
γραφείων που υπάγονται στη Διεύθυνση και δίνει τις ανα¬ 
γκαίες οδηγίες στους προϊσταμένους για τις ενέργειες που 
πρέπει να γίνουν. 

Υπογράφει αποφάσεις ύστερα από εξουσιοδότηση του 
Προέδρου και τα υπηρεσιακά έγγραφα. 

θεωρεί με την μονογραφή του και υποβάλλει όλα τα έγ¬ 
γραφα που συντάασονται από τα τμήματα και γραφεία της 
Διεύθυνσης για έγκριση και υπογραφή από τον πρόεδρο ή το 
νόμιμο αναπληρωτή του καθιστάμενος έτσι συνυπεύθυνος για 
τη νομιμότητα της ενέργειας. 

θεωρεί τη βεβαίωση της εργασίας του προσωπικού που 
υπηρετεί στη Διεύθυνση. 

Εισηγείται τα θέματα της αρμοδιότητάς του στον Πρόεδρο, 
υπογράφοντας τις σχετικές εισηγήσεις. 

Παρίσταται εφόσον οι υπηρεσιακές ανάγκες το απαιτούν, 
στις συνεδριάσεις των συλλογικών οργάνων του Σ.Π. και ανα- 
πτύσει τις απόψεις του πάνω στα διάφορα υπηρεσιακά θέ¬ 
ματα. 

Συντάσσει τις ετήσιες εκθέσεις αξιολόγησης για τους υπα¬ 
γόμενους σ’ αυτόν προϊσταμένους τμημάτων και διατυπώνει 
τη γνώμη του σε δεύτερο βαθμό στις υπηρεσιακές εκθέσεις 
των υπολοίπων υπαλλήλων οι οποίες συντάσσονται από τους 
προϊσταμένους των υπηρεσιακών μονάδων. 

Δέχεται τους πολίτες και παρέχει σ’ αυτούς όσες πληροφο¬ 
ρίες επιτρέπεται από τις κείμενες διατάξεις και είναι υποχρε¬ 
ωμένος να βρίσκεται στη θέση του κατά τις ώρες υποδοχής 
του κοινού, για την επίλυση των τυχόν μεταξύ αυτών και των 
υπηρεσιών της Διεύθυνσης διαφορών. 

β. Προϊστάμενοι Τμημάτων 

Είναι υπεύθυνοι για την ακριβή τήρηση, εφαρμογή και εκτέ¬ 
λεση των αρμοδιοτήτων και καθηκόντων που ανατίθενται 
στην Υπηρεσία που προΐστανται. 

Φροντίζουν για την εφαρμογή των νόμων, διαταγμάτων και 
των αποφάσεων και εγκυκλίων που τους κοινοποιούνται, ενη¬ 
μερώνοντας τους υπαλλήλους τους δίνοντας παράλληλα τις 
αναγκαίες επεξηγηματικές οδηγίες για την εκτέλεσή τους. 

Κατανέμουν την εργασία στους υπαλλήλους και τους καθο¬ 
δηγούν, ελέγχουν δε την τατκική παρουσία, εργατικότητα και 
πειθαρχία τους. 

Εκτελούν τις εντολές των Διευθυντών, εισηγούνται σ' αυ¬ 
τούς τις υποθέσεις της αρμοδιότητάς τους, υποβάλλουν δε σ' 
αυτούς υπηρεσιακές εκθέσεις και σημειώματα για την πορεία 
των εργασιών του Τμήματος καθώς και των υποθέσεων που 
εκκρεμούν. 

Συντάσσουν τις εκθέσεις αξιολόγησης των υπηρετούντων 
υπαλλήλων τις οποίες στη συνέχεια υποβάλλουν στους Διευ¬ 
θυντές για περαιτέρω κρίση. 

Προσυπογράφουν την αλληλογραφία'της υπηρεσίας τους, 
συντάσσοντας προσωπικά τα σημαντικότερα έγγραφα και κα¬ 
θίστανται υπεύθυνοι για τη νομιμότητα της ενέργειας και την 
ακρίβεια των αναφερομένων σ' αυτά πραγματικών περιστατι¬ 
κών. 

Δέχονται τους πολίτες και παρέχουν σ' αυτούς όσες πληρο¬ 
φορίες επιτρέπεται από τις κείμενες διατάξεις και είναι υπο¬ 
χρεωμένοι να βρίσκονται στις θέσεις τους κατά τις ώρες υπο¬ 
δοχής του κοινού. 

Βεβαιώνουν την εργασία του προσωπικού που υπηρετεί 
στην Υπηρεσία τους. 

γ. Λοιπό Προσωπικό 

Στα πλαίσια των αρμοδιοτήτων των Διευθύνσεων ή άλλων 
Υπηρεσιακών μονάδων που είναι τοποθετημένοι οι υπάλλη¬ 
λοι, ανεξάρτητα από την εργασιακή τους σχέση, εκτελούν την 
εργασία που τους έχει ανατεθεί με προσοχή, επιμέλεια και 
ευσυνειδησία, κάτω από τις οδηγίες και κατευθύνσεις των 
προϊσταμένων τους, σύμφωνα με την κείμενη νομοθεσία. 

Ειδικότερα εκείνοι που χειρίζονται ή χρησιμοποιούν μηχα¬ 
νήματα ή οχήματα, εργαλεία, διάφορες συσκευές κ.λπ. είναι 
υπεύθυνοι για κάθε αδικαιολόγητη απώλεια, φθορά ή κατα¬ 


στροφή, κυρίως όταν αυτή οφείλεται σε αμέλεια ή κακή 
χρήση. 

Οι συντάκτες των εγγράφων, αποφάσεων, μελετών και αλ¬ 
ληλογραφίας τα μονογραφούν και είναι υπεύθυνοι για την 
ακρίβεια των πραγματικών περιστατικών και στοιχείων που 
προκύπτουν από τα τηρούμενα στην Υπηρεσία βιβλία, φακέλ- 
λους και άλλα παραστατικά. 

Αναφέρουν στον προϊστάμενό τους γραπτά ή προφορικά 
για τις υποθέσεις που εκκρεμούν και δεν μπορούν να επιλυ¬ 
θούν άμεσα ή εντός των προθεσμιών που έχουν ταχθεί. 

Σε όλους τους υπαλλήλους μπορεί να ανατεθούν επιπλέον 
αρμοδιότητες μετά από απόφαση του Προέδρου. 

Διάκριση προσωπικού 

Οι κατηγορίες & οι κλάδοι του προσωπικού που θα στελε¬ 
χώσει το Σ.Π. προβλέπονται στα Π.Δ· 37α/87 και Π.Δ. 22/90 
και είναι: 

θέσεις Διοικητικού Προσωπικού: 

Κατηγορία ΠΕ: 

ΠΕΙ Διοικητικός (1) μία θέση. 

Κατηγορία ΤΕ: ΤΕ17 Διοικητικός - Λογιστικός (1) μία θέση. 

Κατηγορία ΔΕ: 

ΔΕΙ Διοικητικός (1) μία θέση. 

ΔΕΙ 4 Ελεγκτών εσόδων - εξόδων ΟΤΑ (1) μία θέση. 

ΔΕΙ 5 Εισπρακτόρων (1) μία θέση. 

Κατηγορία ΥΕ: ΥΕ1 Κλητήρων - θυρωρών γενικών καθη¬ 
κόντων (1) θέση. 

ΥΕ16 Προσωπικού καθαριότητας (2) δύο θέσεις. 

θέσεις Τεχνικού Προσωπικού: 

Κατηγορία ΠΕ; 

ΠΕ3 Πολιτικών Μηχανικών (1) μία θέση. 

ΠΕ5 Μηχανολόγων μηχανικών, ηλεκτρολόγων μηχανικών - 
μηχανολόγων - ηλεκτρολόγων μηχανικών (1) μία θέση. 

ΠΕ6 Τοπογράφων μηχανικών (1) μία θέση. 

Κατηγορία ΤΕ: 

ΤΕ5 Τεχνολόγων τοπογράφων μηχανικών (1) μία θέση. 

Κατηγορία ΔΕ; 

ΔΕ29 Οδηγών αυτοκινήτων (2) δύο θέσεις. 

ΔΕ38 Προσωπικού Η/Υ (1) μία θέση. 

ΔΕ24 Ηλεκτρολόγων (1) μία θέση. 

ΔΕ30 Τεχνικών Ύδρευσης (1) μία θέση. 

θέσεις Γεωπονικού προσωπικού 

Κατηγορία ΠΕ: 

ΠΕ9 Γεωπόνων (1) μία θέση. 

ΠΕΙ4 Δασολόγων (1) μία θέση. 

Κατηγορία ΔΕ: 

ΔΕ12 Δασοφυλάκων (1) μία θέση. 

ΕΙΣΑΓΩΓΙΚΟΣ ΚΑΙ ΚΑΤΑΛΗΚΤΙΚΟΣ ΒΑΘΜΟΣ 

1. Εισαγωγικός βαθμός των υπαλλήλων των κλάδων Πανε¬ 
πιστημιακής, τεχνολογικής και δευτεροβάθμιας εκπαίδευσής 
ορίζεται ο βαθμός Δ και καταληκτικός ο βαθμός Α. 

2. Εισαγωγικός βαθμός των υπαλλήλων των κλάδων υπο¬ 
χρεωτικής εκπαίδευσης ορίζεται ο βαθμός Ε και καταληκτι¬ 
κός, ο βαθμός Β. 

Τα τυπικά προσόντα διορισμού του παραπάνω προσωπικού 
ορίζονται τα προβλεπόμενα από το Π. Δ/γμα 37α/87 και Π.Δ. 
22/90. 

Από τις διατάξεις της απόφασης αυτής προκαλείται δαπάνη 
σε βάρος του προϋπολογισμού του Συμβουλίου Περιοχής το 
ύψος της οποίας δεν μπορεί να προσδιοριστεί. 

Η παρούσα απόφαση να δημοσιευθεΐ στην Εφημερίδα της 
Κυβερνήσεως. 

Καρδίτσα, 18 Ιουνίου 1996 
Με εντολή Γεν. Γραμματέα 
Περιφέρειας Θεσσαλίας 
Ο Αναπλ. Περιφ. Δ/ντής 
ΕΜ. ΑΝΤΙΜΗΣΑΡΗΣ 

— -♦- 

Αριθ. ΑΒ 1770 (2) 

Καθορισμός ναύλων επιβατών για την τοπική δρομολογιακή 
γραμμή Αλεξ/πολης - Σαμοθράκης. 

Ο ΝΟΜΑΡΧΗΣ ΕΒΡΟΥ 
Έχοντας υπόιμη: 

1. Τις διατάξεις του Π.Δ. 338/1983 (ΦΕΚ 119/Α7 
8.9.1983) περί μεταβιβάσεως αρμοδιοτήτων του Υπουργού 
Εμπορικής Ναυτιλίας στους Νομάρχες. 

2. Την αριθ. 1321.1-Α701/96/28.5.1996 απόφαση του 
Υπουργείου Εμπορικής Ναυτιλίας αναφορικά με τον καθορι¬ 
σμό των ναύλων επιβατών ακτοπλοΐας και κύρωση νέου ανα- 
μορςκύμένου ναυλολογίου. 

3. Το αριθ. 1321.1 /04/96/2.7.1996 έγγραφο του Λιμεναρ¬ 
χείου Αλεξ/πολης, σχετικά με τη διαμόρφωση του ναυλολο¬ 
γίου της τοπικής γραμμής Αλεξ/πολης - Σαμοθράκης. 

4. Το γεγονός ότι με την απόφασή μας αυτή δεν προκαλεί- 


ται δαπάνη σε βάρος του Κρατικού Προϋπολογισμού, αποφα¬ 
σίζουμε: 

Εγκρίνουμε την αριθμ. Μ 1321.2/02/96/2.7.96, απόφαση του 
Λιμεναρχείου Αλεξ/πολης, αναφορικά με τον καθορισμό ναυλο¬ 
λογίου επιβατών της τοπικής δρομολογιακής γραμμής Αλεξ/ 
πόλης - Σαμοθράκης, όπως αναλυτικά αναφέρεται σ’ αυτήν. 

Καθορισμός ναυλολογίου επιβατών τοπικής δρομολογιακής 
γραμμής Αλεξανδρούπολης - Σαμοθράκης. 

Ο ΛΙΜΕΝΑΡΧΗΣ ΑΛΕΞΑΝΔΡΟΥΠΟΛΗΣ 
Έχοντας υπόψη: 

1) Το Π.Δ. 338/24.8.83 (ΦΕΚ 119 Α/8.9.93) «περί μεταβί¬ 
βασης αρμοδιοτήτων του Υπουργού Εμπορικής Ναυτιλίας 
στους Νομάρχες». 

2) Την αριθμ. 42530/1178/19.10.83 εγκύκλιο ΥΕΝ/ΔΛΑ 
2ο - ΔΟΛ 2ο ΔΑΚ 3ο. 

3) Τις αριθμ. Μ. 1321.2/01 /94/15.4.94 και Μ. 1321.2/01 / 
95/12.4.95 αποφάσεις Λ/Χ Αλεξανδρούπολης. 

4) Την αριθμ. 1321.1-Α/01/96/28.5.96 απόφαση Υ.Ε.Ν. 

5) Την αριθμ. 1321.1 /11 /94/25.11.94 διαταγή ΥΕΝ/ΔΘΣ 
2ο «Στρογγυλοποίηση Μικτών Ναύλων Επιβατών και Οχημά¬ 
των, σε τοπικές γραμμές», αποφασίζουμε: 

Καθορίζουμε τους ναύλους που ισχύουν σήμερα για τους 
επιβάτες στην τοπική δρομολογιακή γραμμή Αλεξανδρούπο¬ 
λης - Σαμοθράκης, όπως παρακάτω: 


ΝΑΥΛΟΣ 

ΚΑΘΑΡΟΣ 

Λ.Τ. 

Ν.Α.Τ. 

Φ.Π.Α. 

ΜΙΚΤΟΣ 

ΤΕΛΙΚΟΣ 

ΝΑΥΛΟΣ 

1) ΟΙΚΟΝΟΜΙΚΗ ΘΕΣΗ 

1.877 

94 

10 

119 

2.100 

2) ΟΙΚΟΝΟΜΙΚΗ ΘΕΣΗ ΜΕ ΚΛΙΝΗ 

2.236. 

112 

10 

142 

2.500 

3) ΔΙΑΚΕΚΡΙΜΕΝΗ ΘΕΣΗ ΜΕ ΚΑΜΠΙΝΑ Β’ 

2.776 

139 

10 

175 

3.100 

4) ΔΙΑΚΕΚΡΙΜΕΝΗ ΘΕΣΗ ΜΕ ΚΑΜΠΙΝΑ ΑΒ' 

3.315 

166 

10 

209 

3.700 

5) ΤΑΧΥΠΛΟΑ/ΔΥΝΑΜΙΚΩΣ ΥΠΟΣΤΗΡΙΖΟΜΕΝΑ 

3.686 

184 

375 

255 

4.500 


ΓΕΝΙΚΕΣ ΑΡΧΕΣ: 

1. Οι ναύλοι θα εφαρμόζονται ομοιόμορφα σε όλους τους 
επιβάτες. 

2. Διατάξεις εκπτώσεων ή δωρεάν μεταφοράς, που ισχύουν 
για κύριες και δευτερεύουσες δρομολογιακές γραμμές, ισχύ¬ 
ουν και στην τοπική δρομολογιακή γραμμή Αλεξανδρούπολης 
- Σαμοθράκης. 

ΚΑΛΥΨΗ ΔΑΠΑΝΗΣ: 

Από τις διατάξεις της απόφασης αυτής, δεν προκαλείται 


δαπάνη σε βάρος του κρατικού προϋπολογισμού. 

Αλεξανδρούπολη, 2 Ιουλίου 1996 
Ο Λιμενάρχης 

Αντιπλοίαρχος Λ.Σ. ΗΛΙΑΣ ΤΑΣΣΟΣ 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αλεξανδρούπολη, 2 Ιουλίου 1996 
Ο Νομάρχης 
ΓΕΩΡΓΙΟΣ ΝΤΟΛΙΟΣ 




Αριθ. 10000 (3) 

Διάλυση του αναπτυξιακού συνδέσμου Δήμου Σοφάδων 
και πέριξ Κοινοτήτων Ν. Καρδίτσας. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του άρθρου 211 παρ. 2 του Δημοτικού 
και Κοινοτικού Κώδικα (Π.Δ. 410/95) σύμφωνα με τις 
οπαίες ο σύνδεσμος διαλύεται επίσης αν τα δύο τρίτα των 
Δημοτικών ή Κοινοτικών συμβουλίων των ΟΤΑ που μετέ¬ 
χουν στο σύνδεσμο αποφασίζουν τη διάλυση, επειδή δια¬ 
πιστώνεται αδυναμία για την εκπλήρωση του σκοπού του. 

2. Τις διατάξεις του άρθρου 29Α του Ν. 1558/85 σχε¬ 
τικά με τον έλεγχο δαπανών που προκαλούν οι κανονιστι¬ 
κές διοικητικές πράξεις. 

3. Την αριθμ. Β.25277/22.12.88 απόφασή μας με την 


οποία συστάθηκε αναπτυξιακός σύνδεσμος με την επω¬ 
νυμία «Αναπτυξιακός Σύνδεσμος Δήμου Σοφάδων και πέ¬ 
ριξ Κοινοτήτων» αποτελούμενος από το Δήμο Σοφάδων 
και τις Κοινότητες: Αγίου Βησσαρίου, Αγίας Παρασκευής, 
Αμπέλου, Ανωγείου, Γεφυρίων, Γραμματικού, Δασοχω¬ 
ρίου, Καππαδοκικού, Κυψέλης, Μασχολουρίου, Μαυρα- 
χάδων, Ματαράγκας, Μελισσοχωρίου, Πασχαλίτσας, Πύρ¬ 
γου Κιερίου και Φιλίας. 

4. Τις διατάξεις του Π.Δ/τος 146/95 (ΦΕΚ 90/Α/ 
19.5.95) με τις οποίες έχει συσταθεί στο Νομό Καρδίτσας 
το Συμβούλιο Περιοχής της 7ης Εδαφικής Περιφέρειας το 
οποίο περιλαμβάνει όλες τις Κοινότητες που συμμετέχουν 
στον αναπτυξιακό σύνδεσμο «Δήμου Σοφάδων και πέριξ 
Κοινοτήτων» πλην της Κοινότητας Γραμματικού η οποία 
έχει υπαχθεί στο Συμβούλιο περιοχής της 9ης Εδαφικής 
Περιφέρειας. 

5. Την αριθμ. 24/96 απόφαση του Δημοτικού Συμβουλίου 
Σοφάδων και τις αποφάσεις: 5/96, 10/96, 7/96, 1/96, 11/ 
96,11/96,10/96, 27/96,11/96,15/96, 5/96, 35/96, 9/96, 
20/96,9/96 και 18/96 των Κοινοτικών Συμβουλίων Αγ. Βησ- 
σαρίου. Αγίας Παρασκευής, Αμπέλου, Ανωγείου, Γεφυρίων, 
Γραμματικού, Δασοχωρίου, Καππαδοκικού, Κυψέλης, Μα- 
σχολουρίου, Μαυραχάδων, Ματαράγκας, Ινίελισσοχωρίου, 
Πασχαλίτσας, Πύργου Κιερίου και Φίλιας αντίστοιχα με τις 
οποίες αποφασίζεται η διάλυση του Αναπτυξιακού Συνδέ¬ 
σμου Δήμου Σοφάδων και πέριξ Κοινοτήτων επειδή διαπιστώ¬ 
νεται αδυναμία για την εκπλήρωση του σκοπού του. 

6. Την αριθμ. 1/96 απόφαση του Διοικητικού Συμβουλίου 
του Αναπτυξιακού Συνδέσμου Δήμου Σοφάδων και πέριξ Κοι¬ 
νοτήτων με την οποία αποφασίζεται να μεταβιβασθούν πλή¬ 
ρως όλες οι υποχρεώσεις και τα δικαιώματα του καταργουμέ- 
νου Αναπτυξιακού Συνδέσμου στο Συμβούλιο περιοχής της 
7ης Εδαφικής Περιφέρειας. 


Μαυραχάδων, Ματαράγκας, Μελισσοχωρίου, Πασχαλίτσας, 
Πύργου Κιερίου και Φίλιας με τις οποίες αποφασίζεται η διά¬ 
λυση του Αναπτυξιακού Συνδέσμου Δήμου Σοφάδων και πέ¬ 
ριξ Κοινοτήτων, επειδή διαπιστώνεται αδυναμία για την εκ¬ 
πλήρωση του σκοπού του, σύμφωνα με όσα γράφονται σ’ αυ¬ 
τές. 

Η παρούσα απόφαση να δημοσιευθεί στην Εφημερίδα της 
Κυβερνήσεως. 

Καρδίτσα, 28 Ιουνίου 1996 

Με εντολή Γενικού Γραμματέα 
Ο Αναπλ. Περιφ. Διευθυντή 
ΕΜΜΑΝ. ΑΝΤΙΜΗΣΑΡΗΣ 

-♦- 

Αριθ. 4763 οικ. ί'*) 

Προσαύξηση ναύλου οχημάτων της τοπικής γραμμής Χίου - 
Οινουσσών. 


7. Την αριθμ. 17/96 απόφαση του Διοικητικού Συμβουλίου 
του Συμβουλίου της περιοχής της 7ης Εδαφικής Περιφέρειας 
με την οποία απο(ρασίζεται η ανάληψη όλων των υποχρεώ¬ 
σεων και δικαιωμάτων του καταργουμένου Αναπτυξιακού 
Συνδέσμου Δήμου Σοφάδων και πέριξ Κοινοτήτων. 

8. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του προϋπολογισμού του 
Αναπτυξιακού Συνδέσμου Δήμου Σοφάδων και πέριξ Κοινο¬ 
τήτων, αποφασίζουμε; 

Επικυρώνουμε την αριθμ. 17/96 απόφαση του Δ.Σ. του 
Συμβουλίου περιοχής της 7ης Εδαφικής Περιφέρειας, την 
αριθμ. 1/96 απόφαση του Δ.Σ. του Αναπτυξιακού Συνδέσμου 
Δήμου Σοφάδων και πέριξ Κοινοτήτων, την αριθμ. 24/96 λπ 0- 
φαση του Δημοτικού Συμβουλίου Σοφάδων και τις αριθμ. 
5/96, 10/96, 7/96, 1/96, 11/96, 11/96, 10/96, 27/96, 11/ 
96, 15/96, 5/96, 35/96, 9/96, 20/96, 9/96 και 18/96 απο¬ 
φάσεις των κοινοτικών συμβουλίων Αγίου Βησσαρίου, Αγίας 
Παρασκευής, Αμπέλου, Ανωγείου, Γεφυρίων, Γραμματικού, 
Δασοχωρίου, Καππαδοκικού, Κυψέλης, Μασχολουρίου, 


Ο ΑΝΑΠΛ. ΠΕΡΙΦ. ΔΙΕΥΘΥΝΤΗ Ν. ΧΙΟΥ 
Έχοντας υπόψη: 

1. Τις διατάξεις του άρθρου 178 παρ. 2 του Ν.Δ. 187/73 
(ΦΕΚ 261Α/73) περί «Κώδικα Δημοσίου Ναυτικού Δι¬ 
καίου». 

2. Το Π.Δ. 338/83 (ΦΕΚ 119Α/83) περί «Μεταβίβαση αρ¬ 
μοδιοτήτων Υπουργείου Εμπορικής Ναυτιλίας στους Νομάρ¬ 
χες». 

3. Τη διαταγή του ΥΕΝ/ΔΘΣ - 2ο με ΩΠ: 041106/6-96. 

4. Την υπουργική απόφαση ΥΕΝ/ΔΘΣ 2ο αριθμ. 1321.1- 
Β702/28.5.96 με την οποία εγκρίνεται αύξηση κατά 7% 
(επτά τοις εκατό) στσυς ακτοπλοϊκούς Ναύλους οχημάτων 
που ισχύουν μέχρι σήμερα. 

5. Την με αριθμ. πρωτ.: 1321.1/11/25.11.94 Δ/γή ΥΕΝ/ 
ΔΘΣ - 2ο για στρογγυλοποίηση μικτών ναύλων επιβατών και 
σχημάτων σε τοπικές γραμμές, αποφασίζουμε: 

Προσαυξάνουμε το ναύλο οχημάτων της τοπικής γραμμής 
ΧΙΟΥ - ΟΙΝΟΥΣΣΩΝ κατά επτά τοις εκατό (7%) που διαμορ¬ 
φώνεται μετά τη στρογγυλοποίησή του ως ακολούθως; 


1. ΝΑΥΛΟΣ ΟΧΗΜΑΤΩΝ 


α) Ιδιωτικής Χρήσεως Επιβατηγά 


Αρχικός Καθαρός 
Ναύλος 

Νέος Ναύλος 
(αυξημένος κατά 7%) 

Λ/Τ 5% 

ΝΑΤ 5% 

ΦΠΑ 13% 

Μικτός Τελικός 
Ναύλος 

2.415 

2.585 

130 

130 

370 

Στρογγυλοποίηση 

3.215 

1 3.200 

β) ΤρΙκυκλα 

Αρχικός Καθαρός 
Ναύλος 

Νέος Ναύλος 
(αυξημένος κατά 7%) 

Λ/Τ 5% 

ΝΑΤ 5% 

ΦΠΑ 13% 

Μικτός Τελικός 
Ναύλος 


1.047 


1.121 


56 56 162 1.395 

Στρογγυλοποίηση 1 400 


γ) Δίκυκλα 


Αρχικός Καθαρός 
Ναύλος 


Νέος Ναύλος 
(αυξημένος κατά 7%) 


Λ/Τ 5% 


ΝΑΤ 5% ΦΠΑ 13% Μικτός Τελικός 

Ναύλος 


29 81 700 


523 


561 


29 

δ) Ημιφορτηγά 

Αρχικός Καθαρός 
Ναύλος 

Νέος Ναύλος 
(αυξημένος κατά 7%) 

Λ/Τ 5% 

ΝΑΤ 5% 

ΦΠΑ 13% 

Μικτός Τελικός 
Ναύλος 

4.425 

4.736 

238 

238 

678 

5.890 




Στρογγυλοποίηση 

5.900 

2. ΜΗΧΑΝΗΜΑΤΑ 






α) Μηχανήματα των οποίων το βάρος ανά τρέχον μέτρο είναι μέχρι ένα τόνο ο καθαρός ναύλος είναι διπλάσιος του 

ημιφορτηγού. 






Αρχικός Καθαρός 

Νέος Ναύλος 

Λ/Τ 5% 

ΝΑΤ 5% 

ΦΠΑ 13% 

Μικτός Τελικός 

Ναύλος 

(αυξημένος κατά 7%) 




Ναύλος 

8.851 

9.470 

473 

473 

1.354 

11.770 




Στρογγυλοποίηση 

11.800 

β) Μηχανήματα των οποίων το βάρος ανά τρέχον μέτρο είναι μέχρι τρεις τόνους ο καθαρός ναύλος είναι τριπλάσιος 

του ημιφορτηγού. 






Αρχικός Καθαρός 

Νέος Ναύλος 

Λ/Τ 5% 

ΝΑΤ 5% 

ΦΠΑ 13% 

Μικτός Τελικός 

Ναύλος 

(αυξημένος κατά 7%) 




Ναύλος 

13.276 

14.205 

710 

710 

2.031 

17.655 




Στρογγυλοποίηση 

17.700 

γ) Μηχανήματα των οποίων το βάρος ανά τρέχον μέτρο είναι μεγαλύτερο των τριών τόνων ο καθαρός ναύλος είναι εξα- 

πλάσιος του ημιφορτηγού. 





Αρχικός Καθαρός 

Νέος Ναύλος 

Λ/Τ 5% 

ΝΑΤ 5% 

ΦΠΑ 13% 

Μικτός Τελικός 

Ναύλος 

(αυξημένος κατά 7%) 




Ναύλος 

26.550 

28.410 

1.421 

1.421 

4.063 

35.315 




Στρογγυλοποίηση 

35.300 


Στην παρούσα δρομολογιακή γραμμή ισχύουν οι αντίστοιχες διατάξεις εκπτώσεων ή δωρεάν μεταφοράς που ισχύουν 
για τις κύριες και δευτερεύουσες δρομολογιακές γραμμές. 

Απά τις διατάξεις της απόφασης αυτής δεν προκαλείται δαπάνη σε βάρος του Κρατικού Προϋπολογισμού. 

Η απόφαση αυτή ισχύει από τη δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Χίος, 27 Ιουνίου 1996 

Ο Αναπλ. Περιφ. Διευθυντή 
ΓΕΩΡΓΙΟΣ ΚΟΥΝΑΚΑΣ 

- ♦- 


Αριθ. 3887 (5) 

Κατάργηση Νομικού Προσώπου με την επωνυμία «Σχολική 
Επιτροπή Δημοτικού Σχολείου και Νηπιαγωγείου Λαγκά- 
δας» Ν. Χίου. 

Ο ΑΝΑΠΛ. ΠΕΡΙΦ. ΔΙΕΥΘΥΝΤΗ Ν. ΧΙΟΥ 
Έχοντας υπόψη: 

1. Τις διατάξεις: α) της παρ. 8-15 του Ν. 1894/90 «Για την 
Ακαδημία Αθηνών και άλλες εκπαιδευτικές διατάξεις» (Α' 
110) και β) το άρθρο 203 του Π.Δ. 410/95 (Δ.Κ.Κ.). 

2) Την αριθμ. 26/91 απόφαση του Κοινοτικού Συμβουλίου 
Λαγκάδας για τη σύσταση της Σχολικής Επιτροπής Δημοτικού 
Σχολείου και Νηπιαγωγείου Λαγκάδας. 

3) Το γεγονός ότι με την αριθ. Δ4/490/5.7.95 κοινή υπουρ¬ 
γική απόφαση των Υπουργών Παιδείας και Οικονομικών, που 
δημοσιεύθηκε την 14.7.95 στο ΦΕΚ 623 τεύχος Β', αποφασί- 
σθηκε η συγχώνευση του 3/θέσιου Δημοτικού Σχολείου Λα- 
γκάδας και του 2/θέσιου Δημοτικού Σχολείου Συκιάδας, σε 
ένα εξαθέσιο Δημοτικό Σχολείο με την ονομασία Δημοτικό 
Σχολείο Λαγκάδας - Συκιάδας με έδρα τη Λαγκάδα. 


4) Την αριθ. 31/96 απόφαση του Κοινοτικού Συμβουλίου 
Λαγκάδας για κατάργηση της Σχολικής Επιτροπής Δημοτικού 
Σχολείου και Νηπιαγωγείου Λαγκάδας, αποφασίζουμε: 

Καταργούμε στην Κοινότητα Λαγκάδας του Νομού Χίου 
Νομικό Πρόσωπο με την επωνυμία «Σχολική Επιτροπή Δημο¬ 
τικού Σχολείου και Νηπιαγωγείου Λαγκάδας», διότι το Δημο¬ 
τικό Σχολείο αυτό συγχωνεύθηκε με το Δημοτικό Σχολείο της 
Κοινότητας Συκιάδας, με κοινή απόφαση των Υπουργών Εθνι¬ 
κής Παιδείας και θρήοκευμάτων και Οικονομικών. 

Η απόφαση αυτή δεν προκαλεί επιπλέον δαπάνη στους 
Προϋπολογισμούς της Κοινότητας ή του Κράτους. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Χίος, 25 Ιουνίου 1996 

Ο Αναπλ. Περιφ. Διευθυντή 
ΓΕΩΡΓΙΟΣ ΚΟΥΝΑΚΑΣ 

Αριθ. 1691 

Κατάργηση Νομικού Προσώπου με την επωνυμία «Σχολική 
Επιτροπή Δημοτικού Σχολείου Συκιάδας» Ν. Χίου. 

Ο ΑΝΑΠΛ. ΠΕΡΙΦ. ΔΙΕΥΘΥΝΤΗ Ν. ΧΙΟΥ 
Έχοντας υπόψη: 

1. Τις διατάξεις: α) της παρ. 8-15 του Ν. 1894/90 «Για την 
Ακαδημία Αθηνών και άλλες εκπαιδευτικές διατάξεις» (Α' 
110) και 8) το άρθρο 203 του Π.Δ. 410/95 (Δ.Κ.Κ.). 

2) Την αριθμ. 17/91 απόφαση του Κοινοτικού Συμβουλίου 
Συκιάδας για τη σύσταση της Σχολικής Επιτροπής Δημοτικού 
Σχολείου Συκιάδας. 

3) Το γεγονός ότι με την αριθ. Δ4/490/5.7.95 κοινή υπουρ¬ 
γική απόφαση των Υπουργών Παιδείας και Οικονομικών, που 
δημοσιεύθηκε την 14.7.95 στο ΦΕΚ 623 τεύχος Β’, αποφασΙ- 
σθηκε η συγχώνευση του 3/θέσιου Δημοτικού Σχολείου Λα- 
γκάδας και του 2/θέσιου Δημοτικού Σχολείου Συκιάδας, σε 
ένα εξαθέσιο Δημοτικό Σχολείο με την ονομασία Δημοτικό 
Σχολείο Λαγκάδας - Συκιάδας με έδρα τη Λαγκάδα. 

4) Την αριθ. 14/96 απόφαση του Κοινοτικού Συμβουλίου 
Συκιάδας για κατάργηση της Σχολικής Επιτροπής Δημοτικού 
Σχολείου Συκιάδας, αποφασίζουμε: 

Καταργούμε στην Κοινότητα Συκιάδας του Νομού Χίου Νο¬ 
μικό Πρόσωπο με την επωνυμία «Σχολική Επιτροπή Δημοτι¬ 
κού Σχολείου Συκιάδας», διότι το Δημοτικό Σχολείο αυτό συγ- 
χωνεύθηκε με το Δημοτικό Σχολείο της Κοινότητας Λαγκά- 
δας, με κοινή απόφαση των Υπουργών Εθνικής Παιδείας και 
θρησκευμάτων και Οικονομικών. 

Η απόφαση αυτή δεν προκαλεί επιπλέον δαπάνη στους 
Προϋπολογισμούς της Κοινότητας ή του Κράτους. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Χίος, 25 Ιουνίου 1996 

Ο Αναπλ. Περιφ. Διευθυντή 
ΓΕΩΡΓΙΟΣ ΚΟΥΝΑΚΑΣ 

- ^ - 

Αριθ. 01Κ. 4762 

Σύσταση Νομικού Προσώπου στην Κοινότητα Λαγκάδα με 
την επωνυμία «Σχολική Επιτροπή εξαθέσιου Δήμοτικού 
Σχολείου Λαγκάδας - Συκιάδας και Νηπιαγωγείων Λαγκά- 
δας Συκιάδας» Ν. Χίου. 

Ο ΑΝΑΠΛ. ΠΕΡΙΦ. ΔΙΕΥΘΥΝΤΗ Ν. ΧΙΟΥ 
Έχοντας υπόψη: 

1. Τις διατάξεις: α) της παρ. 8-15 του Ν. 1894/90 «Για την 
Ακαδημία Αθηνών και άλλες εκπαιδευτικές διατάξεις» (Α’ 
110) και β) το άρθρο 203 του Π.Δ. 410/95 (Δ.Κ.Κ.). 

2) Την αριθμ. 31 /96 απόφαση του Κοινοτικού Συμβουλίου 
Λαγκάδας για σύσταση της Σχολικής Επιτροπής. 

3) Την αριθμ. 14/1995 απόφαση του Κοινοτικού Συμβου¬ 
λίου Συκιάδας για ορισμό εκπροσώπου στην ανωτέρω Σχολική 


Επιτροπή, αποφασίζουμε: 

Συνιστούμε στην Κοινότητα Λαγκάδας του Νομού Χίου ίδιο 
Νομικό Πρόσωπο με την επωνυμία Σχολική Επιτροπή εξαθέ¬ 
σιου Δημοτικού Σχολείου Λαγκάδας - Συκιάδας και Νηπιαγω¬ 
γείων Λαγκάδας - Συκιάδας. 

Οι σκοποί του Νομικού Προσώπου είναι: 
α) Διαχείριση των πιστώσεων που διατίθενται για τις λει¬ 
τουργικές δαπάνες καθαριότητας, θέρμανσης, φωτισμού, 
ύδρευσης, τηλεφώνου, αποχέτευσης, αναλώσιμων υλικών 
κ.λπ. 

β) Η εκτέλεση μικρών έργων για την επισκευή και συντή¬ 
ρησή των διδακτηρίων. 

γ) Η αποκατάσταση φθορών και ζημιών των επίπλων, εξο¬ 
πλισμού και γενικά των διδακτηριακών εγκαταστάσεων. 

δ) Η φροντίδα για την εξεύρεση άλλων πόρων και ο εφοδια¬ 
σμός των σχολικών μονάδων με έπιπλα και σκεύη, με βιβλία 
για τη σχολική βιβλιοθήκη και γενικά με όλα τα μέσα που είναι 
απαραίτητα για τη λειτουργία τους και γενικότερα η λήψη 
όλων των μέτρων, που κρίνονται αναγκαία για τη στήριξη της 
διοικητικής λειτουργίας των σχολικών μονάδων. 

3) Το Νομικό Πρόσωπο θα διοικείται από επταμελές Διοι¬ 
κητικό Συμβούλιο, που θα αποτελεΐται από: 

α) Τον Πρόεδρο ή Αντιπρόεδρο της Κοινότητας, ως Πρόε¬ 
δρο. 

β) Ένα Κοινοτικό Σύμβουλο της Κοινότητας Λαγκάδας. 

γ) Ένα Κοινοτικό Σύμβουλο της Κοινότητας Συκιάδας. 

δ) Έναν εκπρόσωπο του Συλλόγου Γονέων. 

ε) Το Δ/ντή του Δημοτικού Σχολείου. 

στ) Τη Δ/ντρια του Νηπιαγωγείου Λαγκάδας. 

ζ) Τη Δ/ντρια του Νηπιαγωγείου Συκιάδας. 

4) Η θητεία των μελών του Δ.Σ. ακολουθεί την Κοινοτική 
περίοδο. 

5) Το Δ.Σ. εκλέγει Αντιπρόεδρο και Γραμματέα. 

6) Πόροι του Νομικού Προσώπου είναι: 
α) Ετήσια επιχορήγηση του Κράτους. 

β) Κάθε είδους εισφορές, δωρεές, κληρονομιές, κληροδο- 
σίες. 

γ) Εισπράξεις από το αντίτιμο των παρεχομένων πραγμά¬ 
των υπηρεσιών. 

δ) Πρόσοδοι από την περιουσία του. 

7) Το Νομικό Πρόσωπο εκπροσωπείται στα δικαστήρια και 
σε κάθε δημόσια αρχή από τον Πρόεδρο ή τον Αντιπρόεδρο, 
σε περίπτωση κωλύμματος του πρώτου. 

Με την απόφαση αυτή δεν προκαλείται δαπάνη στους 
Προϋπολογισμούς των Κοινοτήτων ή του Κράτους. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Χίος, 25 Ιουνίου 1996 

Ο Αναπλ. Περιφ. Διευθυντή 
ΓΕΩΡΓΙΟΣ ΚΟΥΝΑΚΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



